Angola

La Angola es un paiz ke topa al sudoeste de Afrika, komparte la su frontiera kon Namibia, Repuvlika Demokratika del Kongo, Zambia i la Oseano Atlantiko al oeste. La su sivdad kapitala es Luanda, ansina es uno de los paizes afrikanos ande se avla la lingua portugeza, durante muncho tiempo fue kolonizado el paiz por los portugezos azta el dia de la independensia en 1975. 

Dempues de la independensia, Angola tuvo una gerra sivil ke desho muncha destruksion; kuando akava la gerra komienza una prosperidad ekonomika para el paiz por la reservas de petrolio i yasimientos de diamante; afilu los anyos, trujo desigualdades ekonomikas entre los abitantes, una pichona elite kontrola toda la ekonomia del paiz.

 Etimolojia 
El nombre Angola es una derivasion portugeza del biervo bantu N’gola, ke aze referensia al titolo de los shefes del Reyno de Ndongo ke egzistía en los sieklos XV a XVI, kuando los portugezos se afinkaron en Luanda.

 Istoria 
Los abitantes aborijinalos dela Angola fueron kazadores i rekojeores i avlaban la lingua khoisan, poko numerozos i bastante espandidos. Kon la ekspansión delos puevlos bantú, ke alkanzarono al aktual territorio de Angola a partir del anyo 1000, fueron absorbidos por estos o se dispersaron en direksión al sud. Alkunos grupos redusidos ayinda se topan en el sud de Angola, otros al norte de Botsuana i de Namibia.

 Jeografia 
Angola topa al norte kon la Repuvlika Demokratika del Kongo, al sud topa kon Namibia, al este topa Zambia, i al oeste kon Oseano Atlantiko. El paiz es apartajado en kinse vilayetes, la kapitala es la sivdad de Luanda.

 Atamientos eksternos 

 Referensias 

Angola
Katēggoría:Angola